बहरहाल, चुनावों के मद्देनजर क्षेत्र में इन दिनों बन रहे राजनितिक माहौल को देखकर ऐसा लगने लगा है कि पिछले विधानसभा चुनावों में जहां बीजेपी को बगावत ले डूबी थी, वहीं इस बार सत्तासीन कांग्रेस में बगावत के सुर तेज हो चुके हैं. ऐसे में आगामी चुनावों और क्षेत्र में बन रहे राजनितिक माहौल को ध्यान में रखते हुए फिलहाल यह कह पाना मुश्किल है कि ऊंट कौनसी करवट बैठेगा. ऐसे में अब ये देखना काफी दिलचस्प हो गया है कि आगामी चुनावों में दोनों पार्टियों के द्वारा उम्मीदवार को लेकर क्या फैसला किया जाएगा और इन उम्मीदवारों में से कौन बाजी मार पाएगा.